  Виталий Пронин 3-тӥ-8-тӥ гудырикошконэ Глазов ёросысь Адамгуртын ортчоз лэнд-артлы сӥзем «Легенды ДондыДора — легенды будущего» калыккуспо фестиваль (6+). «ДондыДор» парке люкаськозы Удмуртиысь но Россилэн пӧртэм сэрегъёсысьтыз кибашлыос: скульпторъёс но дизайнеръёс. Кӧня ке нунал ӵоже соос пулэсь, металлэсь скульптураос лэсьтозы. 8-тӥ августэ ортчоз семьяослы сӥзем «Куарсур» праздник. Со улсын радъяськоз «Арт-луд» лаборатория. Семьяослы инкуазьысь шедьтэм материалъёслэсь арт-объектъёс пӧрмытоно луоз. Со сяна, пиналъёс но быдэ вуэмъёс пыриськозы мастер-классъёсы, калык шудонъёсы, куноос понна радъяськозы эктонъёсын шоу но арт-перформансъёс. Программаен тодматскыны луэ «ДондыДор» парклэн «ВКонтакте» вотэс бамаз: vk.com/dondydor. Анастасия Шумилова Теги: кибашлы кытынкумар  